पाएं अपने शहर की ताज़ा ख़बरें और फ्री ई-पेपरडाउनलोड करें
वीकेंड लॉकडाउन के दौरान शहर में कई जगह लोग लापरवाही करते दिखे। दयाल चौक पर लोग दुकानों के आगे बैठे थे। जबकि बिना जरूरी काम के घर से बाहर निकलने पर पूर्ण रूप से पाबंदी के निर्देश दिए है। यही नहीं माइक्रो कंट्रेटमेंट जोन के अंतर्गत की गई सीलिंग को लेकर भी लोग संजिदा नहीं है। शहर में कोविड व्यवस्था का दोपहर करीब दो बजे सीएम निरीक्षण करेंगे।
डाकघर कार्यालय, मॉडल टाउन के पास से तो बल्लियां तक को नीचे गिरा दिया गया है, जिसके ऊपर से लोग अब अपने वाहनों को गुजार रहे हैं। यही कमोबेश स्थिति माडल टाउन के अंदर की सीलिंग की भी है, ओल्ड डीसी रोड से माडल टाउन की ओर दाखिल होने वाले मार्ग पर भी लोग बे रोकटोक अंदर-बाहर आ जा रहे हैं।
सबसे बड़ी परेशानी यह है कि अब लोगों को यह पता ही नहीं किसे कोरोना है किसे नहीं। जबकि एक दिन पहले डीसी ने यहां निरीक्षण कर कंटेनमेंट जोन में कोरोना गाइडलाइंस की पालना करवाने को कहा था। परंतु पुलिस की सख्ती के बिना लोगों ने लगाई गई बल्ली को ही गिरा दिया।
गीता भवन चौक पर पिछले साल जैसा दिखा नजारा, लठ के साथ तैनात रहा पुलिस बल
गीता भवन चौक पर पिछले वर्ष लॉकडाउन के दौरान पुलिस बल की व्यवस्था का नजारा वीकेंड लॉकडाउन के पहले दिन देखने को मिला। डीएसपी रंविदर सहित काफी संख्या में पुलिस बल ने चौक के चारो ओर बड़ी संख्या में तैनाती कर हर आने-जाने वाले की खबर ली, गैर वाजिब कारण के घर से बाहर निकले लोगों के चालान किए गए।
रोडवेज बस में भीड़ मिली
पुलिस बल ने रोहतक व बहादुरगढ़ से आई बसों को भी रुकवाया, बसों में कोविड नियमों की पालना नहीं थी, भीड़ ज्यादा और मास्क भी सभी के पास नहीं था। पुलिस ने रोका तो बस कर्मी बोले मना करने पर भी जनता नहीं मानती। डीएसपी रवींद्र ने कहा यदि कोरोना गाइडलाइंस की पालना नहीं मिली तो चालान किया जाएगा।
पुलिस को ऑटो में भीड़ मिली, खाली करवाया
गीता भवन चौक पर एक ऑटो में भीड़ मिली। पुलिस ने ऑटो चालक को रोक लिया। इसके बाद ऑटो को खाली करवाया। लोगों को पैदल ही अपने गंतव्य को जाना पड़ा।
नियम का पालन न करने पर 639 के चालान किए
पुलिस की 50 टीमें लॉकडाउन की पालना करवाने फील्ड में उतर अलग-अलग जगह 639 लोग कोरोना गाइडलाइंस की पालना न करने मिले। पुलिस ने मास्क न लगाने पर चालान किया।
कोविड प्रोटोकॉल में 18 का अंतिम संस्कार
कोरोना वायरस का संक्रमण लगातार फैल रहा है। कोरोना के शनिवार को 936 केस मिले। सेक्टर-15 शिव मुक्तिधाम में 18 शवों का कोविड प्रोटोकॉल से अंतिम संस्कार किया गया। जबकि सरकारी रिपोर्ट में 3 की मौत कोरोना से बताई गई। कोरोना से अब तक 142 की मौत हो चुकी है। पॉजिटिव मामलों का कुल आंकड़ा बढक़र 31196 हो गया है।
778 मरीज ठीक हुए : शनिवार को 778 मरीजों को ठीक होने के उपरांत डिस्चार्ज किए। जिला में एक्टिव केसों 7353 है।
संक्रमण की दर 51.52 : कोरोना संक्रमण की दर लगातार बढ़ रही है। शनिवार को संक्रमण की दर 51.52 दर्ज की गई। शुक्रवार को संक्रमण की दर 38.08 थी। कोरोना से ठीक होने वालों की कुल संख्या 23701 हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn